**Β΄ ΓΥΜΝΑΣΙΟΥ - Μεσαιωνική και Νεότερη Ιστορία**

**Κεφάλαιο τρίτο - Περίοδος της μεγάλης ακμής του Βυζαντίου (717 – 1025)**

**Ι. Παγίωση της βυζαντινής κυριαρχίας στα Βαλκάνια και τη Μ, Ασία**

**4. Η διάδοση του Χριστιανισμού στους Μοραβούς και τους Βούλγαρους**

***α. Ο εκχριστιανισμός των Μοραβών***

🡺 Πώς επιτυγχάνεται ο εκχριστιανισμός των Σλάβων;

Ο ηγεμόνας της Μοραβίας, Ραστισλάβος ζήτησε από το Βυζάντιο ιεραποστόλους, για να διδάξουν στο λαό του το Χριστιανισμό ( 862/3 ). Επιθυμούσε να στηριχτεί στο Βυζάντιο, γιατί απειλείτο από τους Γερμανούς και τους Βούλγαρους.

🡺 Ποια ήταν τα οφέλη της πρότασης του Ραστισλάβου και ποιοι τα αντιλήφθηκαν πρώτοι;

Το Βυζάντιο θα μπορούσε να επεκτείνει την επιρροή και την πνευματική του ακτινοβολία στην κεντρική Ευρώπη.

Πρώτοι τα αντιλήφθηκαν ο αυτοκράτορας Μιχαήλ Γ΄ και ο πατριάρχης Φώτιος.

🡺 Σε ποιους ανατέθηκε η αποστολή του εκχριστιανισμού των Σλάβων και γιατί;

Ανατέθηκε στους δυο αδελφούς από τη Θεσσαλονίκη Μεθόδιο και Κωνσταντίνο διότι ήταν έμπειροι διπλωμάτες και γνωστοί λόγιοι και γνώριζαν άριστα τη σλαβική και άλλες γλώσσες.

🡺 Σε ποιες ενέργειες προβαίνει ο Κωνσταντίνος προκειμένου να βοηθήσει στον εκχριστιανισμό των Σλάβων;

Δημιούργησε ένα σλαβικό αλφάβητο που απέδιδε όλες τις φωνητικές ιδιαιτερότητες της σλαβικής και απέδωσε στα σλαβικά τη Θεία Λειτουργία και τα ιερά βιβλία.

🡺 Σε ποια γλώσσα ή ποιες γλώσσες πίστευαν αντίστοιχα οι εκπρόσωποι της Ρωμαϊκής και Βυζαντινής εκκλησίας ότι έπρεπε να εκχριστιανίζονται οι ξένοι λαοί, σύμφωνα με το πρώτο παράθεμα;

Σύμφωνα με το πρώτο παράθεμα οι εκπρόσωποι της Ρωμαϊκής εκκλησίας πίστευαν ότι μόνο σε τρεις γλώσσες μπορεί να υμνείται ο θεός, στην εβραϊκή, στη λατινική και στην ελληνική. Έτσι κατηγορούσαν τον Κωνσταντίνο ο οποίος ως εκπρόσωπος της Βυζαντινής εκκλησίας πίστευε ότι ο θεός μπορεί να τιμηθεί και να δοξαστεί σε όλες τις γλώσσες. Για αυτό και προσάρμοσε τη θεία Λειτουργία και στα σλαβικά προκειμένου να πετύχει τον εκχριστιανισμό των Σλάβων.

***β. Σημασία του εκχριστιανισμού***

🡺 Ποια η σημασία του εκχριστιανισμού των Σλάβων;

- Οργανώθηκε η σλαβική εκκλησία.

- Πολλοί Σλάβοι μυήθηκαν στο πολιτιστικό σύστημα των Ελλήνων και του Χριστιανισμού.

- Επιτεύχθηκε η ενότητα των Σλάβων.

***γ. Ο εκχριστιανισμός των Βουλγάρων***

**🡺 Με ποιο συγκρούεται η βυζαντινή εκκλησία στο ζήτημα του εκχριστιανισμού των Βουλγάρων;**

Συγκρούεται με τον πάπα, ο οποίος επεδίωκε την επέκταση της Ρωμαιοκαθολικής εκκλησίας στην Βουλγαρία.

**🡺 Σε ποια ενέργεια προβαίνει ο Βυζαντινός στρατός έναντι στο Βούλγαρο ηγεμόνα Βόρη;**

Ο Βυζαντινός στρατός υποχρεώνει το Βόρη να δεχτεί τον Χριστιανισμό από την Κωνσταντινούπολη και να βαπτιστεί μάλιστα ο ίδιος με ανάδοχο τον αυτοκράτορα Μιχαήλ Γ΄ .

**🡺 Ποιος επεμβαίνει στα ζητήματα της Βουλγαρικής εκκλησίας και από ποιον κατηγορείται;**

Επεμβαίνει ο πάπας και κατηγορείται από τον πατριάρχη Φώτιο, ο οποίος καταγγέλλει την επέμβαση της Ρώμης στη Βουλγαρία και κατηγορεί τη ρωμαϊκή εκκλησία για λειτουργικά και δογματικά λάθη.

**🡺 Τι αποφασίζεται στη σύνοδο του 867;**

Στη σύνοδο αυτή αναθεματίζεται ο πάπας (Σχίσμα των δύο εκκλησιών), απορρίπτεται το δόγμα περί εκπορεύσεως του Αγίου Πνεύματος και του Υιού και καταδικάζεται η επέμβαση της Ρώμης στη Βουλγαρία.

**🡺 Γιατί θεωρείται σημαντική η σύνοδος του 870;**

Διότι σε αυτή αποφασίζεται και υπάγεται οριστικά η εκκλησία της Βουλγαρίας στη δικαιοδοσία του πατριαρχείου Κωνσταντινούπολης.

**🡺 Ποιες άθλιες συνήθειες και ψευδείς διδασκαλίες επέβαλλαν οι -ρωμαιοκαθολικοί στους Βούλγαρους σύμφωνα με το δεύτερο παράθεμα;**

- τη νηστεία το Σάββατο

- τη συντόμευση της τεσσαρακοστής κατά μια βδομάδα

- την καταδίκη των νυμφευμένων ιερέων

- ότι μόνο οι επίσκοποι μπορούν να τελούν το μυστήριο του χρίσματος

- το δόγμα της διπλής εκπόρευσης του Αγίου Πνεύματος

**ΑΣΚΗΣΗ** : Αντιστοίχισε τη στήλη Α΄με τη στήλη Β΄.

|  |  |
| --- | --- |
|  **ΣΤΗΛΗ Α** |  **ΣΤΗΛΗ Β** |
| ΡατισλάβοςΒόρηςΜιχαήλ Γ΄ΦώτιοςΚύριλλος | Σλαβικό αλφάβητοΑυτοκράτορας ΒυζαντίουΗγεμόνας ΜοραβίαςΗγεμόνας ΒουλγαρίαςΠατριάρχης |

**ΕΡΩΤΗΣΗ 1** : Ποιες διαφορές διακρίνεις στον εκχριστιανισμό των Μοραβών και των Βουλγάρων;

**ΕΡΩΤΗΣΗ 2** : Οι Σλάβοι τιμούν ιδιαίτερα το Μεθόδιο και τον Κύριλλο. Γιατί συμβαίνει αυτό κατά την άπόψη σου;

**Β΄ ΓΥΜΝΑΣΙΟΥ - Μεσαιωνική και Νεότερη Ιστορία**

**Κεφάλαιο τρίτο - Περίοδος της μεγάλης ακμής του Βυζαντίου (717 – 1025)**

**Ι. Παγίωση της βυζαντινής κυριαρχίας στα Βαλκάνια και τη Μ, Ασία**

**6. Η ίδρυση, η εξέλιξη και ο εκχριστιανισμός του Ρωσικού Κράτους**

***α. Η διαμόρφωση του έθνους των Ρώσων***

🡺 Τι γνωρίζετε για τους Βάραγγους;

Ήταν σκανδιναβικά φύλα, που εμφανίστηκαν τον 9ον αιώνα και ονομάστηκαν Ρώς από τους ανατολικούς Σλάβους. Ήταν γνωστοί στους Λαούς της Δύσης με τα ονόματα Βίκιγκς και Νορμανδοί και ασχολούνταν με τις εμπορικές και πειρατικές δραστηριότητες. Αξιοποίησαν τους υδάτινους δρόμους της σημερινής Ρωσίας για να επικοινωνούν με τους Έλληνες – Βυζαντινούς.

🡺 Με ποιους αναμειγνύονται και συγκροτούν το Ρωσικό έθνος;

Αναμειγνύονται με τους ανατολικούς Σλάβους και δημιουργούν βαθμιαία ένα νέο λαό. Στο λαό αυτό έδωσαν οι ίδιοι το όνομα και την κρατική οργάνωση ( Ρώσόι και ρωσικό κράτος ), ενώ οι Σλάβοι έδωσαν τη γλώσσα και τη λαϊκή βάση.

🡺 Ποια προϊόντα διακινούσαν οι Ρώσοι έμποροι σύμφωνα με τα παραθέματα;

Πουλούσαν δέρματα κάστορα, μαύρης αλεπούς, ζιμπελίν, ερμίνας και σκίουρου, ξίφη, κερί και μέλι.

***β. Ίδρυση κράτους – Σχέσεις με το Βυζάντιο***

🡺 Τι ήταν η ηγεμονία του Κίεβο;

Ήταν το πρώτο ρωσικό κράτος, που δημιουργήθηκε τον 9ον αιώνα. Έλεγχε το δρόμο του ποταμού Ντον και έκανε εμπόριο με το Βυζάντιο και το Χαλιφάτο.

🡺 Τι γνωρίζετε για τις σχέσεις Βυζαντίου – Ρώσων;

Οι Ρώσοι έκαναν δύο αποτυχημένες εκστρατείες κατά του Βυζαντίου. Τον 10ον αιώνα υπέγραψαν δύο σημαντικές εμπορικές συνθήκες με το Βυζάντιο ( 911 και 944 ), που επέτρεπαν στους Ρώσους να ταξιδεύουν και να εμπορεύονται στην Κωνσταντινούπολη.

🡺 Πώς προετοιμάζεται ο εκχριστιανισμός των Ρώσων;

Οι έμποροι και οι διπλωμάτες που ταξίδευαν μεταξύ Κίεβο και Βυζαντίου ήταν φορείς ιδεών και πεποιθήσεων. Έτσι οι εμπορικές σχέσεις μεταξύ των δύο κρατών προετοίμασαν τον εκχριστιανισμό των Ρώσων που άρχισε στα μέσα και ολοκληρώθηκε στα τέλη του 10ου αιώνα.

🡺 Ποια προϊόντα έπαιρναν οι Ρώσοι από την Κωνσταντινούπολη σύμφωνα με το δεύτερο παράθεμα;

Έπαιρναν χρυσό, μεταξωτά, κρασί και όλων των ειδών τα στολίδια.

🡺 Διαβάστε προσεχτικά τους όρους της συνθήκης του 944. Σε ποιους περιορισμούς υπόκειτο η παραμονή των Ρώσων εμπόρων στην Κωνσταντινούπολη;

Όφειλαν να καταλύσουν κοντά στο ναό του Αγίου Μάμαντα.

Στελνόταν εκεί ένας υπάλληλος του Βυζαντίου που κατέγραφε τα ονόματά τους και τους δινόταν μηνιαίο βοήθημα.

Έπρεπε να μπαίνουν στην Πόλη από ορισμένη πύλη, συνοδευόμενοι από υπαλλήλους, άοπλοι και σε ομάδες των πενήντα ανδρών κάθε φορά.

ΕπιτΡεπόταν να εμπορεύονται ανάλογα με τις ανάγκες τους και να επιστρέφουν πάλι στη χώρα τους.

Όταν έφευγαν έπαιρνα ό,τι εφόδια χρειάζονταν και εξόπλιζαν τα πλοία τους.

Δεν επιτρεπόταν να ξεχειμωνιάζουν κοντά στο ναό του Αγίου Μάμαντα.

***γ. Εκχριστιανισμός Ρώσων***

🡺 Περιγράψτε τις δύο φάσεις εκχριστιανισμού των Ρώσων.

**Πρώτη φάση:**

Ο Ρώσος ηγεμόνας Βλαδίμηρο έστειλε στρατιωτικό σώμα για να βοηθήσει το Βασίλειο Β΄ ( μετά από παράκληση του ιδίου ) να αντιμετωπίσει την εξέγερση των μεγαλογαιοκτημόνων ( δυνατών ) στη Μικρά Ασία.

Ο Βασίλειος Β΄ υποσχέθηκε στο Βλαδίμηρο, για τη βοήθειά του να τον παντρέψει με την αδερφή του Άννα, αλλά δεν τήρησε αρχικά την υπόσχεσή του.

**Δεύτερη φάση:**

Ο Βλαδίμηρος κατέλαβε τη Χερσώνα και ο Βασίλειος δέχεται το γάμο με την πρόσθετη προϋπόθεση ότι ο Βλαδίμηρο θα ασπαζόταν τον Χριστιανισμό.

Η νύφη ταξίδεψε στη Χερσώνα όπου έγινε η βάπτιση του Βλαδίμηρο και ο βασιλικός γάμος.

Ακολούθησε έτσι η ομαδική βάπτιση των Ρώσων στα νερά του Δνειπέρου.

🡺 Ποιες οι συνέπειες του εκχριστιανισμού των Ρώσων;

Η τεράστια έκταση της Ρωσίας μπήκε στη σφαίρα επιρροής του Βυζαντίου.

Η νοοτροπία, ο πνευματικός και υλικός πολιτισμός των Ρώσων επηρεάστηκαν από τους Βυζαντινούς.

Εντατικοποιήθηκαν οι εμπορικές ανταλλαγές με το Βυζάντιο.

Αυξήθηκε ο αριθμός των Βαράγγων και των Ρώσων μισθοφόρων στην αυτοκρατορική φρουρά και στο βυζαντινό στρατό.

**ΠΗΓΗ 1** : Διάβασε στη σελίδα 44 του βιβλίου σου το παράθεμα από το Λαυρεντιανό Χρονικό για την κατάληψη της Χερσώνας. Πως συνδέεται ο εκχριστιανισμός των Ρώσων με το γάμο του Βλαδίμηρου;

**ΠΗΓΗ 2** : Διάβασε στη σελίδα 42 του βιβλίου σου το παράθεμα από το Παλαιορωσικό Χρονικό του Νέστορος για τη δεύτερη βυζαντινορωσική συνθήκη του 944. Ποιοι όροι της συνθήκης αναφέρονται; Ποιοι ήταν οι περιορισμοί για τους ρώσους στην Κωνσταντινούπολη;